CELEX: 62014CN0112
Language: sk
Date: 2014-03-07 00:00:00
Title: Vec C-112/14: Žaloba podaná 7. marca 2014 – Európska komisia/Spojené kráľovstvo Veľkej Británie a Severného Írska

16.6.2014   
            
            
               SK
            
            
               Úradný vestník Európskej únie
            
            
               C 184/11
            
         Žaloba podaná 7. marca 2014 – Európska komisia/Spojené kráľovstvo Veľkej Británie a Severného Írska
   (Vec C-112/14)
   2014/C 184/14
   Jazyk konania: angličtina
   
      Účastníci konania
   
   
      Žalobkyňa: Európska komisia (v zastúpení: R. Lyal, L. Armati, splnomocnení zástupcovia)
   
      Žalovaný: Spojené kráľovstvo Veľkej Británie a Severného Írska
   
      Návrhy žalobkyne
   
   
               —
            
            
               určiť, že tým, že Spojené kráľovstvo prijalo a ponechalo v platnosti daňovú právnu úpravu týkajúcu sa vyplácania ziskov spoločnostiam nerezidentom, ktorá stanovuje rozdiel v zaobchádzaní medzi vnútroštátnymi a cezhraničnými činnosťami, si nesplnilo povinnosti, ktoré mu vyplývajú z článku 63 ZFEÚ a článku 40 EHP, alebo subsidiárne článku 49 ZFEÚ a článku 31 EHP,
            
         
               —
            
            
               zaviazať Spojené kráľovstvo Veľkej Británie a Severného Írska na náhradu trov konania.
            
         
      Žalobné dôvody a hlavné tvrdenia
   
   
      
         Dotknutá vnútroštátna právna úprava
      
   
   Článok 13 zákona o zdaňovaní ziskov z roku 1992 (Taxation of Chargeable Gains Act 1992) stanovuje, že v prípade, keď niektoré druhy spoločností nerezidentov majú zisk, tieto zisky sú okamžite zdanené u akcionárov a iných spoločníkov, ktorí majú bydlisko v Spojenom kráľovstve, bez ohľadu na to, či títo akcionári alebo spoločníci nejaký zisk dostanú.
   
      
         Hlavné tvrdenia
      
   
   Rezidenti v Spojenom kráľovstve sú zdaňovaní zo ziskov niektorých spoločností nerezidentov, v ktorých majú účasť, kým nie sú zdaňovaní zo ziskov, ak sú dotknuté spoločnosti rezidentmi v Spojenom kráľovstve. Tento rozdiel v zdaňovaní môže odradiť anglických daňovníkov od investovania v takýchto spoločnostiach nerezidentoch, čo je v rozpore s článkom 63 ZFEÚ a článkom 40 EHP.
   Sporné opatrenie môže zabrániť niektorým druhom daňových únikov a zneužití. Jeho uplatnenie však nie je obmedzené len na prípady daňových únikov či zneužití, a z tohto dôvodu nie je odôvodnené.